মাৰ্ঘেৰিটা হিলভিউ জয়া ঘাটত দেওবাৰে নিশা সংঘটিত হ'ল এক চুৰি কাণ্ড। গৃহস্থৰ ঘৰত কোনো নথকাৰ সুযোগ গ্ৰহণ কৰি চোৰে লুটি নিলে লক্ষাধিক টকাৰ আ-অলংকাৰৰ লগতে মূল্যৱান সামগ্ৰী।
একাংশ সন্দেহজনক লোকে কিছুদিনৰ পৰা বাহৰ পাতি থাকি এনে চুৰি কাণ্ড সংঘটিত কৰি আহিছে বুলি সন্দেহ কৰিছে গৃহস্থই। মাৰ্ঘেৰিটা হিলভিউ জয়া ঘাট নিৱাসী ছেকু ৰহিমোদ্দিন আহমেদ নামৰ ব্যক্তিজনৰ ঘৰত কোনো নথকাৰ সুযোগ লৈ দেওবাৰে নিশা চুৰি কাণ্ড সংঘটিত হয়।
চোৰে ঘৰৰ কেইবাটাও তলা আৰু গডৰেজৰ তলা ভাঙি ধন আৰু আ-অলংকাৰ চোৰ কৰি লৈ যায়। ঘৰৰ লোকসকল মাৰ্ঘেৰিটাৰ পৰা শিৱসাগৰৰ পৰিয়ালৰ লোকৰ ঘৰলৈ দিনৰ ভাগতে গৈছিল আৰু নিশা পলমকৈ ঘৰত আহি উপস্থিত হোৱাত গৃহস্থই ঘৰত চোৰে লক্ষাধিক টকাৰ আ-অলংকাৰৰ লগতে বহু মূল্যৱান সামগ্ৰী চুৰি কৰি লৈ যোৱাৰ বিষয়ে গ'ম পায়।
মাৰ্ঘেৰিটা হিল্লভিও এলেকাত একাংশ সন্দেহজনক বিদেশী লোকে কিছুদিনৰ পৰা বাহৰ পাতি থাকি এনে চোৰ কাণ্ড সংঘটিত কৰি আহিছে বুলি গৃহস্থই সন্দেহ কৰিছে। আনহাতে, আৰক্ষী ঘটনাস্থলীত উপস্থিত হৈ চুৰিকাণ্ডৰ বুজ লোৱাৰ লগতে চোৰক কৰায়ত্ত কৰাৰ বাবে অভিযান আৰম্ভ কৰাৰ কথা জানিব পৰা গৈছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
